PATVIRTINTA  
Gargždų lopšelio-darželio „Naminukas“ direktoriaus 2020 m. birželio 4 d.  
įsakymu Nr. V-32

GARGŽDŲ LOPŠELIO-DARŽELIO „NAMINUKAS“ ELEKTRONINIO DIENYNOTVARKYMO NUOSTATAI

I SKYRIUSBENDROSIOS NUOSTATOS

1. Gargždų lopšelio-darželio „Naminukas“ (toliau – Lopšelio-darželio) elektroninio dienyno tvarkymo nuostatai (toliau – nuostatai) reglamentuoja elektroninio dienyno administravimo, tvarkymo, priežiūros, dienynų sudarymo elektroninio dienyno duomenų pagrindu, jų išspausdinimo  
ir perkėlimo į skaitmeninę laikmeną tvarką.

2. Šie nuostatai parengti, vadovaujantis:

2.1. Lietuvos Respublikos švietimo ir mokslo ministro 2013 m. lapkričio 21 d. įsakymu Nr. V-1106 patvirtintu Priešmokyklinio ugdymo tvarkos aprašu, Lietuvos Respublikos švietimo ir mokslo ministro 2016 m. liepos 22 d. įsakymo Nr. V – 674 redakcija.

2.2. Dokumentų tvarkymo ir apskaitos taisyklėmis, patvirtintomis Lietuvos vyriausiojo archyvaro 2011 m. liepos 4 d. įsakymu Nr. V-118, dokumentų rengimo taisyklėmis, patvirtintomis Lietuvos vyriausiojo archyvaro 2011 m. liepos 4d. įsakymu Nr. V-117.

2.3. Elektroninių dokumentų valdymo taisyklėmis, patvirtintomis Lietuvos vyriausiojo archyvaro 2011 m. gruodžio 29 d. įsakymu Nr. V-158.

2.4. Dienynų sudarymo elektroninio dienyno duomenų pagrindu tvarkos aprašu, patvirtintu  
Lietuvos Respublikos švietimo ir mokslo ministro 2008 m. liepos 4 d. įsakymu Nr. ISAK-2008,  
Lietuvos Respublikos švietimo ir mokslo ministro 2017 m. gegužės 17 d. įsakymo Nr. V-375  
redakcija.  
3. Nuostatuose vartojamos sąvokos atitinka Lietuvos Respublikos Švietimo įstatyme ir kituose  
švietimą reglamentuojančiuose teisės aktuose vartojamas sąvokas.

II SKYRIUS

ELEKTRONINIO DIENYNO ADMINISTRAVIMAS, TVARKYMAS IR PRIEŽIŪRA

4. Elektroninio dienyno administravimą bei priežiūrą vykdo Lopšelio-darželio direktoriaus  
įsakymu paskirti asmenys.

5. Elektroninį dienyną atrakina ir užrakina Lopšelio-darželio direktoriaus pavaduotojas  
ugdymui (administratorius). Pildo grupių mokytojai ir priešmokyklinio ugdymo pedagogai,  
meninio ugdymo pedagogas; logopedas, specialusis pedagogas, kineziterapeutas, masažistas, regos korekcijos specialistas, sveikatos priežiūros specialistas (toliau – specialistai).

6. Visi su elektroniniu dienynu dirbantys lopšelio-darželio darbuotojai pasirašo konfidencialumo pasižadėjimus (priedas), kurie saugomi darbuotojų asmens bylose.

7. Lopšelio-darželio elektroninio dienyno administravimą vykdantis asmuo atlieka šiaspagrindines funkcijas:

7.1. informuoja elektroninio dienyno paslaugą teikiančios įmonės atstovus ir Lopšelio-darželio  
direktorių apie kylančias technines ir administravimo problemas, sprendžia administravimo  
problemas savo kompetencijos ribose;

7.2. kiekvienų mokslo metų pradžioje, bet ne vėliau kaip iki rugsėjo 5 d., suveda į elektroninio  
dienyno duomenų bazę vaikų ir pedagoginių darbuotojų sąrašus, sukuria grupes, nurodo grupių  
pedagoginį personalą, koreguoja duomenis jiems pasikeitus;

7.3. suteikia prisijungimo duomenis elektroninio dienyno vartotojams – ikimokyklinio  
ugdymo mokytojams, priešmokyklinio ugdymo pedagogams, muzikos ir menų pedagogams,  
specialistams naujus duomenis juos pametusiems vartotojams;

7.4. ištaiso elektroniniame dienyne padarytas klaidas;

7.5. įveda į elektroninį dienyną dokumentus;

7.6. informuoja ir konsultuoja Lopšelio-darželio bendruomenės narius elektroninio dienyno pildymo, prisijungimo ir kt. klausimais;

7.7. paruošia ataskaitas, kurios turi būti saugomos byloje ar skaitmeninėje laikmenoje, išeinantiems iš Lopšelio-darželio vaikams ir šalina juos iš elektroninio dienyno sąrašų;

7.8. pildo ir atnaujina informaciją apie Lopšelį-darželį, pedagogus ir vadovus;

7.9. esant poreikiui užrakina ir atrakina tabelių pildymo, trynimo funkcijas;

7.10. atlieka elektroninio dienyno klaidų, nusiskundimų analizę ir teikia pasiūlymus dėl  
elektroninio dienyno tobulinimo.

8. Ikimokyklinio ugdymo mokytojai ir priešmokyklinio ugdymo pedagogai, pildydamielektroninį dienyną atlieka šias pagrindines funkcijas:

8.1. iš Lopšelio-darželio administratoriaus gavę prisijungimo vardą ir slaptažodį, prisijungia  
prie elektroninio dienyno;

8.2. asmeninių duomenų (telefono, adreso) pateikti neprivalo, nurodo tik savo vardą ir pavardę, elektroninio pašto adresą;

8.3. surašo visą būtiną informaciją apie vaikus;

8.4. tikrina informaciją apie savo grupę, vaikus ir esant poreikiui daro pakeitimus, informuodamas administratorių;

8.5. kiekvieną darbo dieną ne vėliau iki 9.00 val. įrašo duomenis apie grupės vaikų lankomumą;  
8.6. kiekvieną savaitės penktadienį užpildo ugdomosios veiklos plano savaitės refleksiją; informaciją apie vaikų pažangą, pasiekimus, pastabas;

8.7. iki kiekvienų metų rugsėjo 15 d. parengia ilgalaikius ugdymo planus.

8.8. iki einamo mėnesio paskutinės dienos baigia pildyti vaikų lankomumo apskaitos žiniaraštį, įveda vaiko nelankytų dienų pateisinimo dokumentų duomenis, vadovaudamiesi teisės aktų  
nustatyta tvarka; gavus direktoriaus pavaduotojos patvirtinimą, suformuoja grupės ugdytinių mėnesio lankomumo ataskaitą (tabelį);

8.9. du kartus per metus (spalio ir gegužės mėnesiais) užpildo kiekvieno grupės ugdytinio  
ugdymosi pasiekimų vertinimą ir kt. ugdytinių pasiekimų vertinimo formas;

8.10. ne vėliau kaip prieš savaitę iki organizuojamo renginio įveda informaciją apie jo vietą,  
laiką ir tikslus;

8.11. tikrina ir tikslina tėvų duomenis.

8.12. mėnesio pabaigoje ištaiso klaidas tik Lopšelio-darželio elektroninio dienyno  
administratoriui leidus.

9. Sveikatos priežiūros specialistas:

9.1. iki kiekvienų metų spalio 1 d. ir metų eigoje atvykus naujam vaikui suveda ir atnaujina  
duomenis apie jų sveikatą.

9.2. informuoja kitus pedagoginius darbuotojus apie ugdytinių sveikatos sutrikimus.  
9.3. Kiekvieną savaitės penktadienį talpina informaciją apie kitos savaitės vaikų maitinimą.  
10. Logopedas pildydamas elektroninį dienyną atlieka šias pagrindines funkcijas:

10.1. iš Lopšelio-darželio administratoriaus gavęs prisijungimo vardą ir slaptažodį, prisijungia  
prie elektroninio dienyno;

10.2. pagal Lopšelio-darželio direktoriaus patvirtintą logopedinių pratybų grafiką suveda  
informaciją apie ugdytinius (pastabos, pasiekimai, rekomendacijos ir kt.), informaciją tėvams;  
10.3. parengia vaikų, turinčių kalbos ir kalbėjimo sutrikimus, mokslo metų ugdomosios veiklos planą.  
10.4. kartu su mokytoja atlieka vaikų pasiekimų vertinimą - po vaikų veiklos išsako savo  
pastebėjimus apie vaikų pasiekimus, kuriuos mokytoja pasižymi savaitės veiklos refleksijoje.  
11. Meninio ugdymo pedagogai pildydami elektroninį dienyną atlieka šias pagrindinesfunkcijas:11.1. iš Lopšelio-darželio administratoriaus gavę prisijungimo vardą ir slaptažodį, prisijungia  
prie elektroninio dienyno;

11.2. suderinęs su ikimokyklinio ugdymo mokytojomis, priešmokyklinio ugdymo pedagogais  
ugdomosios veiklos savaitės plane suplanuoja veiklas, skirtas vaikų meninei veiklai;  
11.3. iki kiekvienų metų rugsėjo 15 d. parengia meninio ugdymo veiklos planą mokslo  
metams.  
11.4. kartu su mokytoja atlieka vaikų pasiekimų vertinimą - po vaikų veiklos išsako savo  
pastebėjimus apie vaikų pasiekimus, kuriuos mokytoja pasižymi savaitės veiklos refleksijoje.  
12. Kineziterapeutas, masažistas, pildydamas elektroninį dienynąatlieka šias pagrindines funkcijas:

12.1. iš Lopšelio-darželio administratoriaus gavęs prisijungimo vardą ir slaptažodį, prisijungia  
prie elektroninio dienyno;

12.2. suderinęs su ikimokyklinio ugdymo mokytojomis, priešmokyklinio ugdymo pedagogais,  
ugdomosios veiklos savaitės plane suplanuoja veiklas, skirtas vaikų judriajai veiklai;  
12.3. iki kiekvienų metų rugsėjo 15 d. parengia mokslo metų vaikų fizinio aktyvumo  
ugdomosios veiklos planą.

12.4. kartu su mokytoja atlieka vaikų pasiekimų vertinimą - po vaikų veiklos išsako savo  
pastebėjimus apie vaikų pasiekimus, kuriuos mokytoja pasižymi savaitės veiklos refleksijoje.

13. Regos specialistas pildydamas elektroninį dienynąatlieka šias pagrindines funkcijas:

13.1. iš Lopšelio-darželio administratoriaus gavęs prisijungimo vardą ir slaptažodį, prisijungia  
prie elektroninio dienyno;

13.2. iki kiekvienų metų rugsėjo 15 d. parengia regos korekcijos specialisto veiklos planą.

13.3. kartu su mokytoja atlieka vaikų pasiekimų vertinimą - po vaikų veiklos išsako savo  
pastebėjimus apie vaikų pasiekimus, kuriuos mokytoja pasižymi savaitės veiklos refleksijoje.

14. Specialusis pedagogas pildydamas elektroninį dienyną atlieka šias pagrindines funkcijas:

14.1. iš Lopšelio-darželio administratoriaus gavęs prisijungimo vardą ir slaptažodį, prisijungia  
prie elektroninio dienyno;

14.2. pagal Lopšelio-darželio direktoriaus patvirtintą specialiųjų poreikių turintiems vaikams užsiėmimų grafiką suveda informaciją apie ugdytinius (pastabos, pasiekimai, rekomendacijos ir kt.), informaciją tėvams;

14.3. parengia vaikų, turinčių specialiųjų poreikių, mokslo metų ugdomosios veiklos planą.  
14.4. kartu su mokytoja atlieka vaikų pasiekimų vertinimą - po vaikų veiklos išsako savo  
pastebėjimus apie vaikų pasiekimus, kuriuos mokytoja pasižymi savaitės veiklos refleksijoje.  
15. Elektroninio dienyno pildymo priežiūrą vykdo Lopšelio-darželio direktoriauspavaduotojas ugdymui (administratorius) ir direktorius, kuris:

15.1. ne rečiau kaip kartą per mėnesį patikrina elektroninio dienyno pildymą;  
15.2. elektroniniame dienyne rašo pastabas ikimokyklinio ugdymo mokytojams,  
priešmokyklinio ugdymo pedagogams, kitiems specialistams dėl dienyno pildymo, kontroliuoja jų  
įvykdymą;  
15.3. pasibaigus mėnesiui kontroliuoja, kad vaikų ugdomąją veiklą vykdantys asmenys  
(ikimokyklinio ugdymo mokytojos ir priešmokyklinio ugdymo pedagogai, meninio  
ugdymo mokytojai, specialistai) laiku užbaigtų informacijos pildymą elektroniniame dienyne;  
15.4. ugdomąją veiklą vykdančiam asmeniui nutraukus darbo sutartį mokslo metų eigoje, patikrina jo tvarkytą vaikų ugdymo apskaitą ir perduoda ją tvarkyti kitam asmeniui.

III SKYRIUSDIENYNO SUDARYMAS ELEKTRONINIO DIENYNO DUOMENŲ PAGRINDU,IŠSPAUSDINIMAS, PERKĖLIMAS Į SKAITMENINĘ LAIKMENĄ

16. Lopšelį-darželį lankančių vaikų ugdymo apskaita tvarkoma elektroniniame dienyne, kuris  
sudaromas elektroninio dienyno duomenų pagrindu pagal „Mūsų darželis“ (www.musudarzelis.lt)  
sistemą.  
17. Mokslo metams pasibaigus, bet ne vėliau kaip iki paskutinės rugpjūčio mėnesio darbo dienos, Lopšelio-darželio direktoriaus pavaduotoja ugdymui:

17.1. kontroliuoja ir analizuoja pildančių elektroninį dienyną pedagoginių darbuotojų veiklą;  
17.2. iš elektroninio dienyno išspausdina skyrių „Vaiko pasiekimai pagal naują ikimokyklinį  
ŠMM aprašą“, ikimokyklinio ugdymo mokytojų ir priešmokyklinio ugdymo pedagogų, logopedo,  
meninio ugdymo pedagogų, specialistų parengtus ugdomosios veiklos planus ir parašu patvirtina duomenų teisingumą ir tikrumą;

17.3. kitus dienyno skyrius iki paskutinės rugpjūčio mėnesio darbo dienos perkelia į skaitmeninę laikmeną ir perduoda Lopšelio-darželio archyvarei;

17.4. teisės aktų nustatyta tvarka atsako už perkeltų į skaitmeninę laikmeną duomenų teisingumą, tikrumą ir autentiškumą;

17.5. vaikų lankomumo apskaitos žiniaraštyje funkcijos užrakinamos per 7 darbo dienas po  
kiekvieno mėnesio pabaigos, kai ši funkcija bus sistemoje;

17.6. elektroninio dienyno duomenų pagrindu sudarytame dienyne nustačius klaidą – klaidingą žodį, tekstą ar įvertinimą – klaidą padaręs asmuo kartu su elektroninio dienyno administratoriumi ištaiso klaidą elektroniniame dienyne;

17.7. iš elektroninio dienyno išspausdintuose dokumentuose padarytos klaidos ranka netaisomos, jos pataisomos kartu su klaidą padariusiu asmeniu ir išspausdinamos iš naujo.

IV SKYRIUSASMENŲ, TVARKANČIŲ ELEKTRONINĮ DIENYNĄ, FUNKCIJOS IR ATSAKOMYBĖ

18. Direktorius ir pildantys elektroninį dienyną asmenys užtikrina elektroninio dienyno veiklą,  
jo tvarkymą, informacijos saugumą, tikrumą ir patikimumą, elektroninio dienyno duomenų pagrindu dienyno sudarymą, jo išspausdinimą, perkėlimą į skaitmenines laikmenas, saugojimą teisės aktų nustatyta tvarka.

19. Direktorius ir pildantys elektroninį dienyną asmenys atsako, kad nebūtų pažeista Lopšelio-darželio ugdytinių ir jų tėvų (globėjų) informavimo vaikų ugdymo (si) klausimais tvarka.  
20. Už atspausdintų dienynų archyvavimą atsako Lopšelio-darželio archyvarė.

21. Vaikų ugdomąją veiklą vykdantys asmenys (ikimokyklinio ugdymo mokytojos, priešmokyklinio ugdymo pedagogai, meninio ugdymo pedagogai, specialistai) atsako už savalaikį duomenų įvedimą į dienyną, jų teisingumą ir konfidencialumą.

22. Asmenys, administruojantys, prižiūrintys, tvarkantys vaikų ugdomosios veiklos apskaitą  
elektroniniame dienyne, minėto dienyno duomenų pagrindu sudarantys dienyną vadovaujasi Lietuvos Respublikos įstatymais ir kitais teisės aktais.

23. Asmenys, tvarkantys, administruojantys ir prižiūrintys dienyną, pažeidę šį aprašą baudžiami teisės aktų nustatyta tvarka.

V SKYRIUSELEKTRONINIO DIENYNO ARCHYVAVIMAS IR KITOS NUOSTATOS

24. Šių nuostatų nustatyta tvarka sudarytas, išspausdintas ir perkeltas į skaitmenines laikmenas dienynas saugomas, vadovaujantis Bendrojo lavinimo mokyklų dokumentų saugojimo terminų rodyklėje, patvirtintoje Lietuvos Respublikos švietimo ir mokslo ministro ir Lietuvos archyvų departamento prie Lietuvos Respublikos Vyriausybės generalinio direktoriaus 2011 m. liepos 4 d. įsakymu Nr. V-118.

25. Nuostatai gali būti papildomi ir keičiami Lopšelio-darželio direktoriaus įsakymu.

26. Nuostatų reikalavimų privalo laikytis visi Lopšelio-darželio darbuotojai, tvarkantys, administruojantys ir prižiūrintys dienyną.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

PRITARTA  
Gargždų lopšelio-darželio „Naminukas“  
tarybos 2020 m. birželio mėn. 4 d. posėdžio  
protokoliniu nutarimu Nr. MP-2

Gargždų lopšelio-darželio „Naminukas“

elektroninio dienyno tvarkymo nuostatų

priedas

KONFIDENCIALUMO PASIŽADĖJIMAS

20..... m. ..................... mėn. ....... d.  
Gargždai

Gargždų lopšelis-darželis „Naminukas“  
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
(vardas, pavardė)

1. Suprantu, kad:

* 1. negalima darbe tvarkomų asmens ar kitų duomenų atskleisti ar perduoti neįgaliotiems

asmenims ar institucijoms;

1.2. draudžiama perduoti neįgaliotiems asmenims slaptažodžius ir kitą informaciją, kad  
programinėmis ir techninėmis priemonėmis sužinotų duomenis, ar kitaip sudaryti sąlygas susipažinti su duomenimis;

1.3. netinkamas duomenų tvarkymas gali užtraukti atsakomybę pagal Lietuvos Respublikos  
įstatymus.  
2. Įsipareigoju:

2.1. saugoti duomenų paslaptį;

2.2. duomenis tvarkyti vadovaudamasis Lietuvos Respublikos įstatymais ir kitais teisės aktais, taip pat pareigybės aprašymu;

2.3. neatskleisti, neperduoti ir nesudaryti sąlygų įvairiomis priemonėmis susipažinti su tvarkoma informacija nei vienam asmeniui, kuris nėra įgaliotas naudotis šia informacija tiek įstaigos viduje, tiek už jos ribų;

2.4. pranešti savo vadovui apie bet kokį įtartiną atvejį, kuris gali kelti grėsmę duomenų saugumui.  
3. Žinau, kad:

3.1. už šio pasižadėjimo nesilaikymą ir Lietuvos Respublikos asmens duomenų teisines apsaugos įstatymo pažeidimą turėsiu atsakyti pagal galiojančius Lietuvos Respublikos įstatymus;  
3.2. asmuo, patyręs žalą dėl neteisėto duomenų tvarkymo arba kitų duomenų valdytojo ar duomenų tvarkytojo veiksmų ar neveikimo, turi teisę reikalauti atlyginti jam padarytą turtinę ar neturtinę žalą (pagal Lietuvos Respublikos civilinį kodeksą, Lietuvos Respublikos asmens duomenų teisinės apsaugos įstatymą ir kitus teisės aktus);

3.3. šis pasižadėjimas galios visą mano darbo laiką pagal Lietuvos Respublikos asmens duomenų teisinės apsaugos įstatymą.

4. Patvirtinu, kad esu susipažinęs su Lietuvos Respublikos asmens duomenų teisinės apsaugos  
įstatymu.  
\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_  
(pareigų pavadinimas) (parašas) (vardas, pavardė)